นักลงทุนญี่ปุ่น ยังเชื่อมั่นไทยเป็นฐานการผลิต
นักลงทุนญี่ปุ่นมองไทยมีศักยภาพเป็นฐานการผลิตที่สำคัญ ยังเชื่อมั่นที่จะลงทุนในไทย
23 ก.พ. 2553

นักลงทุนญี่ปุ่นมองไทยมีศักยภาพเป็นฐานการผลิตที่สำคัญ ยังเชื่อมั่นที่จะลงทุนในไทย
นายซูสุมุ อุชิดะ เศรษฐกรอาวุโส และหัวหน้าสำนักงานเจบิค ประจำประเทศสิงคโปร์เปิดเผยถึงผลการสำรวจประจำปี 2552 ว่า ประเทศไทยยังมีศักยภาพที่จะเป็นฐานการผลิตที่สำคัญสำหรับนักลงทุนญี่ปุ่นในลำดับต้นๆซึ่งในปี 2552 อยู่ในอันดับที่ 4 รองจากประเทศจีน อินเดีย และ เวียดนาม ทั้งนี้เป็นการเลื่อนขึ้นจากอันดับที่ 5 ในปี 2551
ทั้งนี้สาเหตุที่ประเทศไทยและกลุ่มประเทศในอาเซียนได้รับความสนใจจากนักลงทุนญี่ปุ่น เนื่องจากที่ผ่านมานักลงทุนญี่ปุ่นได้เปลี่ยนแนวโน้มการลงทุนจากเดิมที่ใช้ไทยเป็นฐานเพื่อการส่งออกเปลี่ยนเป็นฐานการผลิตเพื่อผลิตสินค้าให้กดับประเทศที่เข้าไปลงทุน เนื่องจากเห็นในศักยภาพอัตราการเติบโตทางเศรษฐกิจ ของประเทศนั้นๆที่เข้าไปลงทุน อย่างไรก็ตามประเทศไทยยังมีศักยภาพแต่ยังมองว่าไทยยังมีข้อบกพร่องอยู่ 5ประการ คือ 1. ยังมีการแข่งขันสูงระหว่างบริษัทธุรกิจภายในประเทศด้วยกันเอง 2.การหาบุคคลากรในด้านการบริการที่ยากลำบากขึ้น 3. ความเสถียรภาพด้านสังคมที่ยังมีปัญหาอยู่ 4.ต้นทุนของการงานมีอัตราการปรับตัวในแนวโน้มที่สูงขึ้น 5. เริ่มหาพนักงานด้านทางเทคนิคและวิศกรได้ยากขึ้น